सेल्युकस-चंद्रगुप्त युद्ध
सेल्यूकस-मौर्य युद्ध 305 और 303 ईसा पूर्व के बीच लड़ा गया था। इसकी शुरुआत तब हुई जब सेल्यूसिड साम्राज्य के सेल्यूकस निकेटर प्रथम ने मैसेडोनियन साम्राज्य के भारतीय क्षत्रप राज्यों को वापस लेने की कोशिश की, जिस युद्ध में मौर्य साम्राज्य के सम्राट चंद्रगुप्त मौर्य विजयी हुए। युद्ध एक समझौते के साथ समाप्त हुआ जिसके परिणामस्वरूप सिंधु घाटी क्षेत्र और जेडरोशिया, आर्कोसिया , आरिया (हेरात) और हिंदूकुश मौर्य साम्राज्य में मिला लिया गया, साथ ही चंद्रगुप्त ने उन क्षेत्रों पर नियंत्रण हासिल कर लिया जो उसने चाहा था, और दोनों शक्तियों के बीच एक विवाह गठबंधन हुआ। युद्ध के बाद, मौर्य साम्राज्य भारतीय उपमहाद्वीप की प्रमुख शक्ति के रूप में उभरा, और सेल्यूसिड साम्राज्य ने अपना ध्यान पश्चिम में अपने प्रतिद्वंद्वियों को हराने की ओर लगाया। सिंहली महावंस के अनुसार चंद्रगुप्त ने यवन राजा की बेटी बेरेनिके (पाली : स्वर्णकशी) से विवाह किया था। यहां तक की भारतीय ग्रन्थ भविष्य पुराण के प्रतिसर्ग पर्व के अनुसार चंद्रगुप्त ने यवन राजकुमारी सुलुवस (सेल्युकस) की बेटी से विवाह किया था ।